ข้อบัญญัติองค์การบริหารส่วนตำบลยายชาข้อบัญญัติองค์การบริหารส่วนตำบลยายชาเรื่องการบริหารกิจการและการบำรุงรักษาระบบประปาพ.ศ. ๒๕๕๗ โดยที่เป็นการสมควรตราข้อบัญญัติองค์การบริหารส่วนตำบลยายชาว่าด้วยการบริหารกิจการและการบำรุงรักษาระบบประปาอาศัยอำนาจตามความในมาตรา ๖๘ (๑) และมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติม โดยพระราชบัญญัติสภาตำบลและองค์การบริหารส่วนตำบล(ฉบับที่ ๕) พ.ศ. ๒๕๔๖ ประกอบกับ มาตรา ๑๖ (๔)แห่งพระราชบัญญัติกำหนดแผนและขั้นตอนการกระจายอำนาจให้แก่องค์กรปกครองส่วนท้องถิ่นพ.ศ. ๒๕๔๒ ข้อ ๖ และข้อ ๑๖ ข้อ ๒๑ วรรคสอง ข้อ ๒๒ และ ข้อ ๓๕แห่งระเบียบกระทรวงมหาดไทยว่าด้วยการบริหารกิจการและการบำรุงรักษาระบบประปาหมู่บ้าน พ.ศ. ๒๕๔๘องค์การบริหารส่วนตำบลยายชาโดยความเห็นชอบของสภาองค์การบริหารส่วนตำบลยายชาและนายอำเภอสามพราน จึงตราข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบล เรื่องการบริหารกิจการและการบำรุงรักษาระบบประปา พ.ศ. ๒๕๕๗ข้อ ๒[๑] ข้อบัญญัตินี้ให้ใช้บังคับในเขตองค์การบริหารส่วนตำบลยายชาตั้งแต่วันถัดจากวันประกาศในราชกิจจานุเบกษา เป็นต้นไปข้อ ๓ นับแต่วันที่ข้อบัญญัตินี้ใช้บังคับเป็นต้นไปบรรดาข้อบัญญัติ ข้อบังคับ ระเบียบคำสั่งอื่นใด ในส่วนที่ตราไว้แล้วซึ่งขัดหรือแย้งกับข้อบัญญัตินี้ ให้ใช้ข้อบัญญัตินี้แทนข้อ ๔ ให้ยกเลิกข้อบังคับตำบลเรื่อง การใช้น้ำประปา พ.ศ. ๒๕๓๙ องค์การบริหารส่วนตำบลยายชา อำเภอสามพรานจังหวัดนครปฐมข้อ ๕ ในข้อบัญญัตินี้เจ้าพนักงานท้องถิ่น หมายความว่านายกองค์การบริหารส่วนตำบลยายชาพนักงานเจ้าหน้าที่ หมายความว่า พนักงานส่วนตำบลที่ได้รับการแต่งตั้งจากเจ้าพนักงานท้องถิ่นให้ปฏิบัติงานตามข้อบัญญัตินี้ผู้ใช้น้ำ หมายความว่าบุคคลซึ่งได้ยื่นความประสงค์ขอใช้น้ำประปาต่อองค์การบริหารส่วนตำบลยายชา ตามข้อ ๗การประปา หมายความว่าระบบการประปาขององค์การบริหารส่วนตำบลยายชาพนักงานจดมาตรวัดน้ำ หมายความว่าเจ้าหน้าที่ทำหน้าที่จดมาตรวัดน้ำพนักงานผลิตน้ำประปา หมายความว่าเจ้าหน้าที่ผู้ที่เกี่ยวกับการผลิตน้ำประปา จัดหาน้ำสะอาด บริการประชาชนบริการผู้ใช้น้ำประปาและตรวจสอบซ่อมแซมบำรุงรักษาระบบน้ำประปาขององค์การบริหารส่วนตำบลยายชาข้อ ๖ ให้นายกองค์การบริหารส่วนตำบลยายชารักษาการให้เป็นไปตามข้อบัญญัตินี้และให้มีอำนาจออกระเบียบ ประกาศ หรือคำสั่งกำหนดหลักเกณฑ์และวิธีปฏิบัติ เพื่อดำเนินการให้เป็นไปตามข้อบัญญัตินี้ระเบียบและประกาศ ตามวรรคแรกนั้น เมื่อได้ประกาศไว้โดยเปิดเผย ณที่ทำการองค์การบริหารส่วนตำบลยายชาแล้วให้ใช้บังคับได้หมวด ๑การขอใช้น้ำประปา ข้อ ๗ ในการขอใช้น้ำประปา ผู้ขอใช้น้ำจะต้องทำการยื่นแบบคำขอใช้น้ำประปาต่อเจ้าหน้าที่องค์การบริหารส่วนตำบลยายชาและชำระค่าธรรมเนียมการขอใช้น้ำประปาตลอดจนค่าวัสดุอุปกรณ์ในการใช้น้ำประปา ตามข้อบัญญัติโดยพนักงานผลิตน้ำประปาองค์การบริหารส่วนตำบลยายชาจะดำเนินการติดตั้ง มาตรวัดน้ำให้แล้วเสร็จภายในสามวันทำการ หลังจากผู้ขอใช้น้ำชำระเงินเรียบร้อยแล้วข้อ ๘ ผู้ขอใช้น้ำประปาจะต้องยื่นแบบคำขอใช้น้ำประปาตามแบบที่กำหนดพร้อมแนบเอกสารและหลักฐาน ดังต่อไปนี้(๑) สำเนาทะเบียนบ้าน(๒) สำเนาบัตรประจำตัวประชาชนสำเนาบัตรประจำตัวข้าราชการหรือพนักงานรัฐวิสาหกิจ(๓) กรณีเป็นนิติบุคคล ต้องมีหลักฐานการจดทะเบียนตามกฎหมายข้อ ๙ กรณีผู้ขอใช้น้ำมีความประสงค์ขอใช้น้ำประปาชั่วคราวผู้ขอใช้น้ำจะต้องวางเงินประกันตามบัญชีอัตราค่าธรรมเนียมแนบท้ายและถ้าผู้ขอใช้น้ำ จะขอยกเลิกการใช้น้ำประปา ให้ผู้ขอใช้น้ำนำใบเสร็จรับเงินที่องค์การบริหารส่วนตำบลยายชาออกให้มาขอรับเงินประกันคืนได้ที่องค์การบริหารส่วนตำบลยายชาข้อ ๑๐ ท่อเมนประปาที่ผู้ขอใช้น้ำต่อจากท่อเมนประปาใหญ่ขององค์การบริหารส่วนตำบลยายชาให้ตกเป็นทรัพย์สินขององค์การบริหารส่วนตำบลยายชาภายใน ๖ เดือน นับตั้งแต่วันที่ผู้ขอใช้น้ำประปาต่อจากท่อเมนใหญ่หมวด ๒การส่งน้ำประปา ข้อ ๑๑ น้ำประปาที่จะส่งให้ใช้นั้นจะส่งผ่านมาตรวัดน้ำ ซึ่งพนักงานผลิตน้ำประปาขององค์การบริหารส่วนตำบลยายชาจะติดตั้งให้เมื่อผู้ขอใช้น้ำมาชำระค่าธรรมเนียมต่าง ๆ ณที่ทำการองค์การบริหารส่วนตำบลยายชา ตามข้อบัญญัติเป็นที่เรียบร้อยแล้วข้อ ๑๒ มาตรวัดน้ำพนักงานผลิตน้ำประปาจะตีตราผนึกไว้และอาจจะตีตราระหว่างมาตรวัดน้ำกับประตูกั้นน้ำอีกก็ได้หากตราหรือลวดที่ผนึกไว้นั้นแห่งใดแห่งหนึ่งหรือทั้งสองแห่งแตกขาดหรือปรากฏว่ามีผู้จงใจกระทำให้เสียหายไปในลักษณะอย่างใดอย่างหนึ่งผู้ขอใช้น้ำจะต้องรับผิดชอบชดใช้ความเสียหายหรือการขาดประโยชน์อันอาจจะบังเกิดแก่องค์การบริหารส่วนตำบลยายชาทั้งสิ้น หากผู้ใดฝ่าฝืนต้องโทษปรับไม่เกิน ๒,๐๐๐ บาทข้อ ๑๓ มาตรวัดน้ำจะติดตั้งไว้ที่ตอนต้นทางภายนอกเขตสถานที่ของผู้ขอใช้น้ำ ณ ที่ซึ่งจะตรวจสอบและจดจำนวนหน่วยน้ำได้ง่าย ทั้งนี้ ต้องอยู่ในการพิจารณาของพนักงานผลิตน้ำประปาองค์การบริหารส่วนตำบลยายชาข้อ ๑๔ น้ำประปาที่ส่งให้นั้นจะต้องติดตั้งมาตรวัดน้ำไว้สำหรับบอกจำนวนน้ำและจะต้องติดตั้งประตูกั้นน้ำด้วยโดยผู้ขอใช้น้ำต้องเสียค่าบำรุงรักษามาตรวัดน้ำ ตามบัญชีอัตราค่าธรรมเนียมแนบท้ายข้อ ๑๕ การต่อท่อเมนประปาจากท่อเมนประปาใหญ่ภายนอกอาคารถึงมาตรวัดน้ำรวมทั้งการติดตั้งมาตรวัดน้ำและประตูกั้นน้ำพร้อมทั้งกำหนดขนาดให้เป็นหน้าที่ของพนักงานผลิตน้ำประปาขององค์การบริหารส่วนตำบลยายชาในการจัดหาอุปกรณ์ มาตรวัดน้ำและประตูกั้นน้ำ โดยผู้ขอใช้น้ำจะต้องเสียค่าใช้จ่ายตามบัญชีอัตราค่าธรรมเนียมแนบท้าย และบรรดาอุปกรณ์ต่าง ๆรวมทั้งมาตรวัดน้ำจะต้องตกเป็นขององค์การบริหารส่วนตำบลยายชาส่วนท่อประปาและอุปกรณ์ที่ต่อจากมาตรวัดน้ำให้ผู้ขอใช้น้ำจัดทำเองได้ถ้าผู้ใดดำเนินการต่อท่อประปาและติดตั้งมาตรวัดน้ำเองโดยไม่ได้รับอนุญาตต้องโทษปรับไม่เกิน ๒,๐๐๐ บาทข้อ ๑๖ กรณีมาตรวัดน้ำและประตูกั้นน้ำชำรุดโดยธรรมชาติ หรือเหตุสุดวิสัย องค์การบริหารส่วนตำบลยายชาจะเป็นผู้รับผิดชอบซ่อมแซมหรือเปลี่ยนให้ใหม่ (ภายในระยะเวลา ๑๐ วัน) แต่ถ้าเป็นการชำรุดที่เกิดจากการกระทำของบุคคลใดบุคคลหนึ่งจนทำให้มาตรวัดน้ำชำรุดใช้การไม่ได้หรือกรณีมาตรวัดน้ำสูญหายผู้ขอใช้น้ำจะต้องเป็นผู้รับผิดชอบในการเปลี่ยนมาตรวัดน้ำใหม่ โดยเสียค่าใช้จ่าย ณที่ทำการองค์การบริหารส่วนตำบลยายชาและจะต้องชดใช้ค่าน้ำที่เสียหายไประหว่างมาตรวัดน้ำชำรุดโดยคิดเฉลี่ยจำนวนน้ำที่ใช้ไปในเดือนก่อนทั้งเดือน ใช้ไปวันละเท่าใดจำนวนนี้จะคิดกับผู้ขอใช้น้ำตามวันที่มาตรวัดน้ำชำรุดข้อ ๑๗ ถ้าปรากฏว่าท่อเมนประปาซึ่งอยู่ภายนอกมาตรวัดน้ำของผู้ขอใช้น้ำเกิดชำรุดรั่วไหลให้ผู้ขอใช้น้ำรีบแจ้งเจ้าหน้าที่ทราบโดยเร็วที่สุดเพื่อทำการซ่อมแซมให้อยู่ในสภาพพร้อมใช้งานข้อ ๑๘ บรรดาท่อประปาและอุปกรณ์ต่างๆที่วางไว้บนถนนหรือนอกเขตเคหะสถานอาคารบ้านเรือนรวมทั้งมาตรวัดน้ำและประตูกั้นน้ำเป็นสมบัติขององค์การบริหารส่วนตำบลยายชา ส่วนท่อและอุปกรณ์ภายในเคหะสถานอาคารบ้านเรือนหรือที่ต่อจากมาตรวัดน้ำเป็นสมบัติของผู้ขอใช้น้ำข้อ ๑๙ ถ้าท่อหรืออุปกรณ์ภายในเคหะสถานอาคารบ้านเรือนหรือที่ต่อจากมาตรวัดน้ำเกิดชำรุดเสียหายผู้ขอใช้น้ำจะต้องซ่อมแซมโดยทุนทรัพย์ของตัวเองข้อ ๒๐ กรณีผู้ขอใช้น้ำมีความประสงค์จะย้ายท่อประปาหรือเพิ่มขนาดมาตรวัดน้ำให้ผู้ขอใช้น้ำแจ้งเจ้าหน้าที่เพื่อส่งพนักงานผลิตน้ำประปาไปตรวจสอบและผู้ขอใช้น้ำจะต้องเสียค่าธรรมเนียมฯลฯ และค่าใช้จ่ายตามบัญชีอัตราค่าธรรมเนียมแนบท้ายและอุปกรณ์เดิมทั้งหมดเป็นกรรมสิทธิ์ของผู้ขอใช้น้ำข้อ ๒๑ ห้ามมิให้ผู้ขอใช้น้ำทำการแก้ไขเปลี่ยนแปลง หรือย้ายมาตรวัดน้ำหรือท่อเมนประปาโดยไม่ได้ทำความตกลงกับองค์การบริหารส่วนตำบลยายชาผู้ใดฝ่าฝืนต้องโทษปรับไม่เกิน ๒,๐๐๐ บาท และต้องชดใช้ค่าเสียหายอันเกิดขึ้นตามแต่กรณีหมวด ๓อัตราค่าน้ำประปาและการเก็บเงิน ข้อ ๒๒ อัตราค่าน้ำประปาจะคิดเป็นหน่วยลูกบาศก์เมตร ตามบัญชีอัตราค่าธรรมเนียมแนบท้ายข้อ ๒๓ ผู้ใช้น้ำจะต้องจ่ายค่าบริการเป็นรายเดือนตามอัตราที่กำหนดไว้ท้ายข้อบัญญัตินี้เว้นแต่จะได้กำหนดเป็นอย่างอื่นข้อ ๒๔ จำนวนน้ำประปาที่ใช้รวมทั้งที่รั่วไหลหมดเปลืองไปตามที่ปรากฏตัวเลขในมาตรวัดน้ำจะเรียกเก็บเป็นรายเดือนเว้นแต่มาตรวัดน้ำขัดข้องหรือเสียหายเป็นเหตุให้ไม่อาจทราบจำนวนน้ำประปาที่ใช้กรณีนี้จะคิดจำนวนน้ำประปาที่ใช้ตามจำนวนที่ได้ใช้ในเดือนที่แล้วมาหรือคิดค่าเฉลี่ยสามเดือนก่อนที่ได้ใช้ไปแล้วนั้นถ้ามาตรวัดน้ำเสียหายหรือขัดข้องในเดือนแรกที่เริ่มใช้น้ำประปาจะคิดจำนวนน้ำประปาตามจำนวนที่ได้ใช้ในเดือนถัดไปข้อ ๒๕ ผู้ใช้น้ำจะต้องชำระค่าน้ำประปาค่าบำรุงรักษามาตรวัดน้ำ ค่าซ่อมแซม รวมทั้งค่าเสียหายอื่นใดต่อเมื่อเจ้าหน้าที่ได้นำใบเสร็จมาขอรับเงิน มิฉะนั้น จะต้องนำเงินไปชำระ ณที่ทำการองค์การบริหารส่วนตำบลยายชา ภายใน ๗ วันทำการ นับแต่วันนั้นถ้าไม่ชำระภายในกำหนดเวลาดังกล่าวองค์การบริหารส่วนตำบลยายชาจะงดส่งน้ำประปาให้ใช้และอาจดำเนินคดีตามกฎหมายหมวด ๔ข้อความทั่วไป ข้อ ๒๖ ถ้าผู้ใช้น้ำย้ายที่อยู่หรือโอนให้ผู้อื่น จะต้องแจ้งเป็นหนังสือต่อองค์การบริหารส่วนตำบลยายชาล่วงหน้าไม่น้อยกว่า ๓ วันทำการ และจะต้องชำระหนี้ที่ค้างอยู่และค่าธรรมเนียมต่าง ๆให้เสร็จสิ้นด้วยข้อ ๒๗ ผู้ใดย้ายเข้ามาอยู่ใหม่จะต้องแจ้งความประสงค์เป็นหนังสือต่อองค์การบริหารส่วนตำบลยายชาเพื่อขอใช้น้ำประปา ก่อนเข้าอยู่ล่วงหน้าไม่น้อยกว่า ๗ วันทำการมิฉะนั้นจะต้องรับผิดชอบสำรองจ่ายหนี้ ที่คนเก่าค้างชำระอยู่ด้วยข้อ ๒๘ สถานที่ใดเคยใช้น้ำประปาอยู่แล้วแต่ได้เลิกใช้ไปในภายหลังและต่อมามีผู้ขอใช้น้ำประปาอีกผู้ขอจะต้องเสียค่าธรรมเนียมการขอใช้น้ำประปาแก่องค์การบริหารส่วนตำบลยายชาตามอัตราที่กำหนดไว้ท้ายข้อบัญญัตินี้และหากมีหนี้สินเดิมค้างชำระอยู่จะต้องชำระให้เสร็จสิ้นด้วยหากผู้ใช้น้ำรายใดมีความประสงค์จะยกเลิกการใช้น้ำประปาจะต้องแจ้งเป็นหนังสือต่อองค์การบริหารส่วนตำบลยายชาเพื่อดำเนินการถอดมาตรวัดน้ำออกต่อไปข้อ ๒๙ ผู้ใช้น้ำรายใดถูกงดส่งน้ำประปาให้ใช้เพราะเหตุไม่ชำระหนี้ที่คงค้างอยู่หากต่อมามีความประสงค์จะขอใช้น้ำประปาอีกจะต้องชำระหนี้ที่ค้างอยู่ให้เสร็จสิ้นพร้อมทั้งค่าธรรมเนียมการขอใช้น้ำประปาใหม่ทุกครั้งข้อ ๓๐ กรณีบ้านเช่าห้องเช่า หรือสถานที่อื่นใดทำนองเดียวกัน เจ้าของสถานที่ดังกล่าวจะต้องติดตั้งมาตรวัดน้ำเพียงแห่งเดียวโดยองค์การบริหารส่วนตำบลยายชาจะเป็นผู้กำหนดให้ข้อ ๓๑ ถ้าหากผู้ใช้น้ำรายใดสงสัยว่ามาตรวัดน้ำอาจบอกจำนวนตัวเลขการใช้น้ำประปาคลาดเคลื่อนกรณีนี้องค์การบริหารส่วนตำบลยายชาจะคิดจำนวนน้ำประปาที่ใช้ตามความในข้อ ๒๔ แต่ถ้าหากตรวจสอบแล้วปรากฏว่ามาตรวัดน้ำบอกจำนวนตัวเลขการใช้น้ำประปาได้ถูกต้องทางองค์การบริหารส่วนตำบลยายชาจะคิดค่าป่วยการในการตรวจสอบมาตรวัดน้ำตามอัตราที่กำหนดไว้ท้ายข้อบัญญัตินี้ข้อ ๓๒ ห้ามมิให้ผู้ใช้น้ำนำเอาน้ำประปาที่ใช้ในสถานที่ไปขาย เว้นแต่จะได้รับอนุญาตเป็นหนังสือจากองค์การบริหารส่วนตำบลยายชาผู้ใดฝ่าฝืนองค์การบริหารส่วนตำบลยายชามีสิทธิที่จะงดส่งน้ำประปาให้ใช้ถ้าผู้ใช้น้ำรายใดมีความประสงค์จะนำเอาน้ำประปาไปขายจะต้องยื่นคำขอเป็นหนังสือต่อองค์การบริหารส่วนตำบลยายชา และต้องเสียค่าธรรมเนียมตามที่กำหนดและเมื่อได้รับอนุญาตและได้ปฏิบัติให้ถูกต้องตามระเบียบแล้วจึงจะนำเอาน้ำประปาออกขายได้ข้อ ๓๓ ท่อดับเพลิงส่วนบุคคลจะติดตั้งไว้ภายในสถานที่ของผู้ใช้น้ำก็ได้ซึ่งจะได้ตีตราผนึกไว้แต่ใช้ได้กรณีที่เกิดไฟไหม้เท่านั้นถ้าผู้ใช้น้ำรายใดมีความประสงค์จะทำการทดลองท่อดับเพลิงเป็นครั้งคราวต้องแจ้งเป็นหนังสือให้องค์การบริหารส่วนตำบลยายชาทราบล่วงหน้าไม่น้อยกว่าหนึ่งวันข้อ ๓๔ ผู้ใช้น้ำรายใดมีความประสงค์จะใช้เครื่องสูบน้ำสูบดูดน้ำประปาส่งขึ้นไปใช้บนอาคารสูงหรือกรณีอื่นใดทำนองเดียวกันผู้ใช้น้ำจะต้องทำบ่อหรือที่พักน้ำประปาแล้วเปิดน้ำประปาลงในบ่อหรือที่พักก่อนแล้วจึงสูบน้ำประปาจากบ่อหรือที่พักอีกต่อหนึ่งห้ามมิให้ผู้ใดสูบน้ำประปาจากเส้นท่อโดยตรงผู้ใดฝ่าฝืนต้องระวางโทษปรับไม่เกิน ๒,๐๐๐ บาท และจะถูกงดการส่งน้ำประปาให้ใช้ข้อ ๓๕ ผู้ใช้น้ำจะต้องอำนวยความสะดวกแก่เจ้าหน้าที่ขององค์การบริหารส่วนตำบลยายชาในการเข้าตรวจสอบท่อและอุปกรณ์ภายในเขตสถานที่ของผู้ใช้น้ำเมื่อมีเหตุอันควรสงสัยข้อ ๓๖ องค์การบริหารส่วนตำบลยายชาไม่รับรองว่าจะมีน้ำประปาให้ใช้ตลอดเวลาและเมื่อเห็นว่า มีความจำเป็นองค์การบริหารส่วนตำบลยายชา มีสิทธิที่จะงดการส่งน้ำประปาในเวลาใดเวลาหนึ่งเป็นการชั่วคราวได้โดยมิต้องแจ้งให้ทราบล่วงหน้าก่อนแต่อย่างใด เว้นแต่กรณีจะทำการซ่อมแซมหรือแก้ไขปรับปรุงระบบประปาจะแจ้งให้ทราบล่วงหน้าไม่น้อยกว่า ๓ วันข้อ ๓๗ หากผู้ใช้น้ำรายใดกระทำการฝ่าฝืนข้อบัญญัตินี้หรือไม่ปฏิบัติตามคำแนะนำตักเตือนโดยชอบของเจ้าหน้าที่องค์การบริหารส่วนตำบลยายชาทรงไว้ซึ่งสิทธิที่จะงดการส่งนํ้าประปาให้ใช้ข้อ ๓๘ ผู้ใดกระทำด้วยประการใด ๆอันเป็นเหตุให้ทรัพย์สินของการประปาเสียหายผู้นั้นจะต้องชดใช้ค่าเสียหายแก่องค์การบริหารส่วนตำบลยายชาข้อ ๓๙ ผู้ใดโดยทุจริตเอาน้ำประปาไปใช้หรือแก้ไขตัวเลขในมาตรวัดน้ำหรือกระทำการใด ๆ เพื่อเอาน้ำประปาไปใช้องค์การบริหารส่วนตำบลยายชา จะงดส่งน้ำประปาให้ใช้ทันทีและจะดำเนินคดีตามกฎหมายข้อ ๔๐ ผู้ใช้น้ำที่สมควรได้รับสิทธิการลดหย่อนค่าน้ำประปาเนื่องจากเป็นผู้ทำคุณประโยชน์ต่อองค์การบริหารส่วนตำบลยายชาโดยจะได้รับสิทธิลดหย่อนดังนี้(๑) ผู้บริจาคที่ดินเพื่อขุดเจาะบ่อบาดาลและหรือให้เป็นที่ตั้งของหอถังประปา ให้ได้รับสิทธิลดหย่อน ๒๐ลูกบาศก์เมตรต่อเดือนหากผู้ได้รับสิทธิลดหย่อนใช้น้ำประปาไม่ถึงตามสิทธิที่ได้รับห้ามยกยอด ไปรวมกับเดือนถัดไปสำหรับค่าใช้จ่ายอื่นยังคงเสียค่าใช้จ่ายตามระเบียบ(๒) ผู้ซึ่งดูแลมิเตอร์ไฟฟ้า และหรือหอถังประปาให้ได้รับสิทธิลดหย่อน ๒๐ ลูกบาศก์เมตรต่อเดือนหากผู้ได้รับสิทธิลดหย่อนใช้น้ำประปาไม่ถึงตามสิทธิที่ได้รับห้ามยกยอดไปรวมกับเดือนถัดไปสำหรับค่าใช้จ่ายอื่นยังคงเสียค่าใช้จ่ายตามระเบียบยกเว้น ผู้บริหารท้องถิ่น รองผู้บริหารท้องถิ่น สมาชิกสภาท้องถิ่นพนักงานส่วนตำบล ลูกจ้างประจำและพนักงานจ้างขององค์การบริหารส่วนตำบลยายชาจะไม่ได้รับสิทธิลดหย่อนค่าน้ำประปาตามวรรคหนึ่งข้อ ๔๑ ผู้ใช้น้ำอยู่ก่อนวันที่ข้อบัญญัตินี้ใช้บังคับไม่ต้องเสียค่าธรรมเนียมการขอใช้น้ำประปาอีกแต่จะต้องปฏิบัติตามข้อบัญญัตินี้ประกาศณ วันที่ ๑๗ กรกฎาคม พ.ศ. ๒๕๕๗วาสนา กลิ่นพยอมนายกองค์การบริหารส่วนตำบลยายชา[เอกสารแนบท้าย]๑. บัญชีอัตราค่าธรรมเนียมท้ายข้อบัญญัติองค์การบริหารส่วนตำบลยายชา เรื่องการบริหารกิจการและการบำรุงรักษาระบบประปา พ.ศ. ๒๕๕๗(ดูข้อมูลจากภาพกฎหมาย)ปริยานุช/ผู้จัดทำ๕ มกราคม ๒๕๕๘ภีราพร/ผู้ตรวจ๒๘ มกราคม ๒๕๕๘[๑] ราชกิจจานุเบกษาเล่ม ๑๓๑/ตอนพิเศษ ๒๕๕ ง/หน้า ๕๔/๑๗ ธันวาคม ๒๕๕๗